(lòt bò a)

Apeprè 3.8 milyon timoun ap resevwa prèske 

$1.6 milya chak mwa paske youn oswa 

toulède paran yo andikape, retrete oswa mouri. 

Dola sa yo ede manm fanmi yo jwenn lavi epi 

ede peye pou nesesite epi bay asistans pou timoun 

yo ka fini lekòl segondè. Lè yon paran vin malad 

oswa enfim oswa mouri, benefis Sekirite Sosyal 

ede estabilize avni finansye fanmi an.

NÒT: Timoun andikape ki gen paran ki gen

 ti revni oswa ti kantite resous ka elijib pou 

resevwa benefis Revni Sekirite Siplemantè. 

Kontakte nou pou jwenn yon kopi piblikasyon 

Benefits For Children With Disabilities—Benefis 

Pou Timoun Malad/Enfim (Piblikasyon Nimewo 

05-10026). Piblikasyon sa a disponib nan lang 

Angle sèlman.

Kimoun ki ka jwenn benefis timoun

Pitit ou ka jwenn benefis si li se pitit byolojik 

ou, pitit adoptif ou oswa bofis/bèlfi depandan ou. 

(Nan kèk ka, pitit ou ka elijib tou pou benefis sou 

lajan gran paran li. 

Pou yon timoun jwenn benefis yo, li dwe gen:

• Yon paran oswa toulède paran malad oswa 

enfim oswa retrete epi ki gen dwa pou resevwa 

benefis Sekirite Sosyal; oubyen

• Yon paran ki mouri apre li fin travay pandan 

kont tan nan yon djòb kote li t ap peye taks 

Sekirite Sosyal.

Timoun nan dwe tou:

• Pa marye;

• Gen mwens pase laj18 lane;

• 18-19 lane epi yon elèv atanplen (ki pa depase 

klas douzyèm); oswa 18 lane oswa plis epi lli 

malad oubyen enfim. (Maladi Enfimite a dwe 

kòmanse anvan laj 22 lane.)

Kisa ou ap bezwen lè ou ap aplike pou 

benefis timoun

Lè ou ap aplike pou benefis pou pitit ou, ou ap 

bezwen batistè timoun nan epi nimewo Sekirite 

Sosyal paran timoun la epi nimewo Sekirite Sosyal 

timoun nan. Gen lòt dokiman ki ka nesesè selon 

kalite benefis ki konsène a. Pa egzanp, si ou ap 

aplike pou benefis sivivan pou timoun nan, ou ap 

bezwen founi prèv lanmò paran an. Si ou ap aplike 

pou benefis pou yon timoun ki malad/enfim, ou ap 

bezwen founi prèv medikal pou pwouve andikap 

la. Reprezantan Sekirite Sosyal ki wè ou ap di ou 

ki lòt dokiman ou ap bezwen.

Benefis yo ka kontinye jouk nan

laj 18 lane

Benefis yo sispann lè pitit ou gen laj 18 lane sòf 

si li se yon elèv oswa li malad enfim.

Si pitit ou se yon elèv

Twa (3) mwa anvan anivèsè nesans pitit ou, n 

ap voye yon notifikasyon ba ou pou fè ou konnen 

benefis yo ap fini nan laj 18 lane, sòf si pitit ou se 

yon elèv aplentan nan yon lekòl segondè (oswa 

lekòl elemantè). Si pitit ou poko gen laj 19 lane 

epi li toujou ap frekante yon lekòl segondè (oswa 

lekòl elemantè) li dwe fè nou konnen sa. Pou li 

fè sa, li dwe ranpli yon fòmilè deklarasyon ki 

endike yon responsab lekòl la sètifye li ap frekante 

lekòl la. Anjeneral, benefis yo ap kontinye jouk li 

gradye, oswa jouk de (2) mwa apre li gen laj 19 

lane, kèlkeswa sa ki rive anvan.

Si pitit ou malad/enfim

Benefis yo ap kontinye nan laj 18 lane pou 

yon timoun ki malad oswa enfim. Yo ka peye 

benefis maladi oswa enfimite pou timoun tou apre 

laj 18 lane, si maladi ou enfimite a andikap la te 

kòmanse avan laj 22 lane.

Benefis Pou Timoun

Benefis Pou Timoun www.socialsecurity.gov
Si ou ap okipe yon timoun

Si ou ap resevwa benefis paske ou ap okipe yon 

timoun, dat benefis pa ou ap sispann kapab diferan 

avèk pa timoun nan.

Si timoun nan pa malad enfim, benefis pa ou yo 

ap sispann lè li gen sèzan (16).

Si timoun nan malad oubyen enfim , benefis 

pa ou yo ka kontinye si ou gen kontwòl ak 

responsablite paran pou yon timoun ki gen maladi 

mantal oswa si ou ap fè sèvis pèsonèl pou yon 

timoun ki gen maladi oswa enfimite fizik. Anvan 

timoun nan gen sèzan (16), n ap voye ba ou yon 

avètisman ki dekri kondisyon pou benefis ou yo ka 

kontinye.

Ki kantite yon fanmi ka jwenn?

Nan yon fanmi, yon timoun ka resevwa jouk 

mwatye benefis retrèt oswa mwatye benefis 

maladi/enfimite paran an, oswa 75 pousan benefis 

debaz Sekirite Sosyal paran ki mouri. Men tou, 

gen yon limit nan kantite lajan yon fanmi ka 

resevwa. Peman maksimòm fanmi an kalkile sou 

chak benefis Sekirite Sosyal epi li ka ant 150 ak 

180 pousan kantite lajan total benefis paran an. Si 

kantite lajan total yo ka peye tout manm fanmi an 

depase limit sa a, benefis chak moun ap diminye 

an pwopòsyon (sof benefis paran an) jouk kantite 

lajan total la egal a kantite lajan maksimòm ki 

admisib la.

Kontakte Sekirite Sosyal

Pou plis enfòmasyon epi pou jwenn kopi 

piblikasyon nou yo, vizite wèbsayt nou nan 

www.socialsecurity.gov oswa rele gratis nan 

nimewo telefòn 1-800-772-1213 (pou moun 

ki pa tande oswa ki tande di, rele nan nimewo 

TTY nou a, 1-800-325-0778). Nou ka reponn 

kesyon espesifik yo, nan lè 7 dimaten jiska 

7 diswa, lendi pou vandredi. Nou bay enfòmasyon 

tou nan yon sèvis telefòn otomatik ki fonksyone 

24 èdtan pa jou.

Si ou bezwen yon entèprèt pou regle afè 

Sekirite Sosyal ou, nou ka fè ou jwenn youn 

gratis. Sèvis entèprèt yo disponib ni pou lè ou ap 

pale avèk nou nan telefòn, ni pou lè ou vini nan 

biwo Sekirite Sosyal. Rele nan nimewo telefòn 

gratis nou a 1-800-772-1213. Si ou pa pale 

Angle, peze 1 epi rete sou liy lan pou jouk lè yon 

reprezantan reponn. N ap kontakte yon entèprèt 

pou ede ou. Si afè ou a pa ka fin regle nèt nan 

telefòn, n ap pran yon randevou pou ou nan yon 

biwo lokal Sekirite Sosyal, epi n ap fè aranjman 

pou yon entèprèt ki pale Kreyòl prezan nan 

moman vizit ou.

Nou trete tout apèl yo avèk konfidansyalite. 

Nou vle asire tou ke ou resevwa bon jan 

enfòmasyon avèk jantiyès. Se pou rezon sa 

a genyen yon dezyèm reprezantan Sekirite

Sosyal pou kontwole kèk apèl telefonik.

Social Security Administration

SSA Publication No. 05-10085-HC

Benefits For Children (Haitian-Creole) www.socialsecurity.gov September 2004